Кыргыйлык – каннарда

	Башкалар сизәме, әллә миңа гына шулай тоеламы, тик соңгы араларда Русия массакүләм мәгълүмат чаралары бик еш һәм бик тәмләп милләттәшләребез хакында язарга-сөйләргә һәвәсләнделәр. Республиканың иң алдынгы төбәк икәнлеге, халкыбызның матур тормыш-көнкүреше, гореф-гадәтләре хакында түгел! 	 Ток-шоуларда берәр гаиләдәге ызгыш-талаш, исереклек, бала ташлау һ.б темаларны күмәкләшеп “чәйнәп” утыралар бит әле, менә шул тапшыруларның төп геройлары итеп татар фамилиялеләрне алырга тырышалар. Һич тә булмаса, “Ак барс” хоккей командасының берәр уенчысының элеккеге сөяркәсе килеп, спортчы исеменә пычрак атып утыра. Шул рәвешле татар, Татарстан исемен ничек тә каралтырга, түбәнсетергә тырышалармы? Үзебез дә, бездә барысы да ал да гөл, гаепсездән гаепле ясыйлар дип, үпкәләп азапланмыйк. Бәлки, кем әйтмешли, без мондый мөнәсәбәткә чын-чынлап лаектыр? 90нчы еллардагы мәхшәрне күпләр хәтерлидер. Һәркемнең күңел дәфтәрендә ул еллардагы берәр күңелсез хәлдән хатирәләр сакланадыр. Үзем дә бик еш барлап утырам шул чордагы маҗарага тиң яшәешебезне... 
	Раушания ШӘЯХМӘТОВА	
Татарстан яшьләре

	№ --- | 30.06.2016	


